દિવાળી પહેલા આવતા પુષ્ય નક્ષત્રમાં આ વખતે ખરીદીમાં 50 ટકા ઘટાડાની શક્યતા રહેલી છે, આજે રાત્રીના 8 કલાકથી શરુ થયેલા પુષ્ય નક્ષત્ર આવતીકાલે રાત્રીના 12 કલાક સુધી ચાલુ રહેશે, સુરત સહીત સમગ્ર દક્ષિણ ગુજરાતમાં જ્વેલરીની ખરીદી માટે ગત વર્ષ કરતા લોકોમાં ઉત્સાહ ઓછો જોવા મળી રહ્યો છે. શહેરના હીરા અને કાપડ ઉપરાંત રિયલ એસ્ટેટ સહિતના ઉદ્યોગોમાં મંદીનો માહોલ જોવા મળી રહ્યો છે ઉપરાંત છેલ્લા બે મહિનામાં સોનાના ભાવોમાં પણ નોંધપાત્ર વધારો થયો છે તે જોતા જ્વેલરો દ્વારા ખરીદી માટે મુકવામાં આવેલી અલગ અલગ સ્કીમો છતાં પણ પુષ્ય નક્ષત્રની ખરીદી ફિક્કીમાં માંડ 50 કરોડની જ ખરીદી થાય તેવા સંજોગો ઉભા થયા છે.